
Thorvald  Stoltenberg, 
Norges  ambassadør 
i  Danmark,  besøger  BYU 


Det  er  en  lang  og  imponerende  liste  af 
titler  og  erfaringer  som  den  norske  ambas- 
sadør i  Danmark,  Thorvald  Stoltenberg, 
kunne  trække  på  og  imponere  med  under 
sit  ophold  på  Kirkens  Universitet  i  Provo. 
Ambassadør  Stoltenberg  har  været  Norges 
forsvarsminister,  Norges  udenrigsminister  i 
6  år,  Norges  ambassadør  i  FN,  han  har 
været  FN^s  Højkommissær  for  flygtninge 
samt  umiddelbart  før  posten  som  Norges 
ambassadør  i  Danmark  var  han  FN*s 
særligt  udsendte  fredsmægler  i  det  tidligere 
Jugoslavien. 


Som  tidligere  danske  og 
norske  gæster  på  univer- 
sitet forlæste  ambassadøren 
over  emnet:  »En  verden  - 
en  ny  orden«. 


For  både  studerende  og 
professorer  på  universitetet 
må  det  være  yderst  interes- 
sant at  stifte  kendskab  med 
store  verdenspersonlighe- 


Ambassadør  Stoltenberg  og  søster  Sonja  Jørgensen.  Søster 
Jørgensen  viste  ambassadøren  rundt  på  tempelpladsen. 

(FOTO:  TD) 


Ambassadør  Stoltenberg  mødtes  med  Kirkens  Første 
Præsidentskab.  Fra  venstre:  Præsident  Gordon  B.  Hinckley, 
ambassadør  Stoltenberg,  præsident  Thomas  S.  Monson  og 
præsident  James  E.  Faust.  (FOTO:  TD) 


der,  der  virkelig  har  været 
med  til  at  gøre  en  forskel. 
Det  var  derfor  også  til  fulde 
huse  på  BYU's  David  M. 
Kennedy  Center,  at  den 
tidligere  fredsmægler  i 
Bosnien  fortalte  om  proces- 
sen og  sine  oplevelser  i  det 
krigshærgede  land. 

Ambassadør  Stoltenberg 
fik  allerede  i  1994  invitatio- 
nen til  at  besøge  BYU,  men 
som  han  selv  sagde  til  Kir- 
kenyt: »Du  kan  ikke  tage 
ferie  fra  krig«. 

Efter  at  fredsprocessen  i 
det  tidligere  Jugoslavien  var 
en  realitet  og  posten  som 
Norges  ambassadør  i  Dan- 
mark var  påbegyndt,  kunne 
opholdet  på  BYU  realiseres. 

Ambassadør  Stoltenberg 
gæstede  BYU  og  Kirkens 
hovedsæde  i  dagene  den 
29.-31.  oktober  1996. 


Havde  set 

missionærerne  som  ung 

Ambassadør  Stoltenberg  er 
født  og  opvokset  i  Oslo  i 
Norge.  Han  boede  i  byens 
centrum  og  her  skete  det 
tit,  at  missionærerne  kom 
forbi  og  bankede  på  døren. 

-  Jeg  var  ikke  speciel  sød 
ved  dem,  fortæller  ambas- 
sadøren. 

-  Mens  jeg  var  i  Utah, 
fik  jeg  helt  dårlig  samvittig- 
hed over,  at  jeg  ikke  tidlige- 
re havde  lyttet  til  disse  mis- 
sionærer. For  så  havde  der 
været  så  mange  spørgsmål 
jeg  ikke  havde  behøvet  at 
stille.  Men  jeg  er  imponeret 
over  den  enestående  ven- 
lighed, jeg  mødte  over  alt  i 
Utah. 

Ambassadøren  var 
imponeret,  men  ikke  for- 
bavset. Under  sine  lange 

udenrigspolitiske  karriere 
og  også  på  hjemmefronten 
har  ambassadør  Stoltenberg 
arbejdet  sammen  med  flere 
af  Kirkens  medlemmer. 
Sidst  under  fredsforhand- 
lingerne i  Bosnien. 

-  Jeg  kan  sige  uden  und- 
tagelse, at  alle  de  mormo- 
ner jeg  har  arbejdet  sam- 
men med,  har  imponeret 
mig.  Før  min  rejse  hertil 
havde  jeg  også  hørt  fra  nog- 
le af  mine  venner,  der  tidli- 


gere har  været  på  besøg  i 
Utah,  at  det  ville  blive  en 
enestående  oplevelse.  Alle 
var  meget  begejstrede  for 
deres  besøg. 

-  Og  selv  med  store  for- 
ventninger blev  jeg  ikke 
skuffet,  fortæller  ambassa- 
døren. Arrangementet  var 
helt  enestående.  Indholdet 
var  godt  og  gennemførelsen 
var  så  professionel  og  per- 
fekt. Jeg  har  ikke  én  eneste 
negativ  ting  at  sige. 


Ambassadør  Stoltenberg  med  søster  Jørgensen  og  Erlend 
Petersen  foran  Kristusstatuen  i  Kirkens  besøgscenter 

(FOTO:  TD) 


Ambassadør  Stoltenberg  deltager  i  en  time  hos  professor  Stan 
Tayhr,  hvor  de  studerende  simulerede  en  fredsforhandling. 

(FOTO:  TD) 


Ambassadør  Stolten- 
berg, der  kom  til  Danmark 
for  1 1  måneder  siden,  har 
selv  valgt,  at  Danmark 
skulle  være  hans  sidste 
post,  inden  han  går  på  pen- 


sion. Det  bliver  derfor  både 
Norge  og  Danmark,  der  får 
glæde  af  den  kendte  norske 
politikers  store  erfaring. 

Susanne  Perkins 


Efter  forelæsningen  hilste  ambassadøren  på  de  mange 
studerende,  her  norske  Christian  Karlsson.  (FOTO:  TD) 


BYU's  præsident  Merrill  ].  Bateman  hyggede  sig  sayymieri  med 
Thorvald  Stoltenberg  på  præsident  Batemans  kontor. 

(FOTO:  TD) 

Ca.  100  unge  fra  Københavns  Stav  deltog  i  turen  til  templet  i  Stockholm.  (FOTO:  KOCH) 


Tempelturen  1996 

Traditionen  tro  var  det  i  efterårsferien  i  oktober  måned,  at  København  Stavs  unge  mænd 
og  piger  skulle  begive  sig  afsted  på  den  årlige  tempeltur  til  templet  i  Stockholm. 


Jeg  var  utrolig  spændt  på 
at  komme  afsted,  som  jeg 
er  sikker  på,  at  de  unge 
også  var.  For  mig  var  det 


første  gang,  jeg  skulle  med 
som  leder,  og  det  var  første 
gang,  jeg  var  med  på  sådan 
en  tur  siden  jeg  selv  engang 


Der  var  tid  til  både  det  åndelige  og  det  timelige  på  denne  tur 

(FOTO:  KOCH) 


for  mange  år  siden  som  ung 
tog  på  en  tempeltur  til 
Schweiz.  I  årenes  løb  har 
jeg  hørt  så  meget  godt  om 
disse  ture  til  templet  i 
Stockholm,  så  denne  gang 
ville  jeg  altså  ikke  gå  glip  af 
det! 

Over  100  deltagere 

Det  var  ca.  100  forvent- 
ningsfulde unge  med  et  vist 
antal  ledere,  som  kørte  i 
bus  den  8-9  timers  lange 
vej  til  templet.  Men  sikken 
en  herlig  stemning  og  for- 
ventning, der  bliver  opbyg- 
get i  løbet  af  sådan  en  8-9 
timer.  Bare  det  at  få  lov  at 
være  sammen  på  sådan  en 
tur  er  jo  det  hele  værd. 

I  løbet  af  ugen  ved  tem- 
plet, hvor  pigerne  var  hel- 
dige at  bo  på  gæstehjem- 
met og  drengene  i  nogle 
hytter  i  Nynåsshamn,  var 
der  både  tid  til  at  beskæfti- 
ge sig  med  timelige  og 


åndelige  ting  og  blandingen 
på  denne  tur  var  vist  nok 
perfekt,  hvis  man  skal  døm- 
me ud  fra  de  unges  reaktion 
på  det  afsluttende  vidnes- 
byrdsmøde  sidst  på  ugen. 

Kirkens  unge 
gode  eksempler 

I  løbet  af  ugen  gik  vi  selv- 
følgelig i  templet  for  at  gøre 
dåb  for  de  døde,  hvilket  jo 
var  hovedformålet  med 
vores  tur,  men  vi  var  også 
sammen  om  nogle  sociale 
aktiviteter,  når  vi  var  uden 
for  templet.  Der  var 
bowling,  dans,  spisning, 
lege,  spørgsmålslege,  stor- 
bytur til  Stockholm,  og  et 
ukendt  antal  pizzaer  blev 
dagligt  fortæret  til  pizzaria- 
ets  store  fornøjelse. 

Men  på  trods  af  alt  det 
sjove  samvær  var  det  nu 
vores  besøg  i  templet,  der 
var  det  specielle.  Det  var 
dejligt  at  føle  freden,  som 


K  I  R  K  E  N  YT 

3 


Dc  ældre  hyggede  sig  med  en  af  de  mere  timelige  beskæftigelser         Om  aftenen  blev  der  danset  i  kirkebygningen  ved  siden  af 

(FOTO:  KOCH)        templet.  (FOTO:  KOCH) 


var  i  templet  og  det  var  dej- 
ligt at  føle  freden  fra  de 
unge,  som  var  i  templet, 
idet  de  forstod  alvoren  og 
ærbødigheden  i  det  arbej- 
de, som  de  var  deroppe  for 
at  udføre. 

Alle  de  unge,  både  de 
yngre  og  lidt  ældre,  var  så 
gode  eksempler  på  unge 
sidste  dages  hellige,  at  jeg 
ville  ønske,  at  enhver 
biskop,  forælder  eller  ung- 
domsleder, der  arbejder  så 


hårdt  med  de  unge,  kunne 
deltage  for  at  se  resultatet 
med  egne  øjne. 

Vidnesbyrdsmøde 
en  stærk  afslutning 

Som  ved  tidligere  tempel- 
ture var  det  også  denne 
gang  det  dejlige  vidnes- 
byrdsmøde, der  var  det 
åndelige  højdepunkt  på 
turen.  Det  er  den  bedste 
afslutning,  man  overhove- 
det kunne  ønske  sig. 


Mødet,  der  varede  i  V/i 
time,  kunne  sagtens  have 
fortsat  længe,  men  kun 
tidsmangel  bød  os  at  afbry- 
de den  dejlige  strøm  af  fan- 
tastiske vidnesbyrd,  der 
blev  båret.  Ånden  var 
stærk  og  tydelig,  og  man 
var  ikke  i  tvivl  om,  at  vi  var 
oppe  i  Stockholm  for  at 
gøre  Herrens  vilje.  Dette 
var  en  af  de  stærkeste 
åndelige  oplevelser,  jeg  har 
haft  i  mange  år,  og  jeg 


håber  bare,  at  alle  de  unge, 
som  deltog  i  dette  møde  og 
denne  tur,  vil  huske  tilbage 
på  turen  og  specielt  vores 
vidnesbyrdsmøde,  så  de 
aldrig  glemmer,  hvordan 
det  er  at  have  et  vidnes- 
byrd, eller  hvordan  det  er 
at  mærke  Helligånden  til 
stede.  Det  var  en  uforglem- 
melig tur! 

Ann-Mari  Lindberg  er 
præsidentinde  for  Unge 
Piger  i  Københavns  Stav. 


Der  bliver  holdt  nøfe  øfe,  mens  stavspræsident  Johan  Koch  og 
bror  Finn  Lykkegård  dyster.  (FOTO:  KOCH) 


Det  ser  ud  som  om  bror  Lykkegård  tabte. 


(FOTO:  KOCH) 

Templet 


Dina  H.  Thomsen 

er  15  år  og  medlem  af 
Allerød  Ward  i  Københavns 
Stav.  Dina  skrev  dette  digt 
i  forbindelse  med  stavens 
ungdomstur  til  templet 
i  Stockholm  i  oktober  1996. 


Først  ser  jeg  de  hvide  mure, 
og  i  mit  sind  jeg  sagte  gruer. 
Nu  skal  jeg  ind  i  Herrens  hus, 
pluds'lig  jeg  føler  som  en  lille  mus. 

Det  er  så  stort,  så  alvorligt  og  vigtigt, 
er  det  nu  også  det,  der  er  rigtigt? 
Men  døren  den  åbner  sig, 
og  vi  bliver  alle  vist  vej. 

Vi  sidder  og  venter  og  smiler  genert, 
Har  prøvet  det  før,  men  aldrig  det  lært. 
Og  sådan  som  hjertet  pluds'lig  banker, 
kan  man  slet  ikke  samle  ens  tanker. 

Det  hvide  tøj  vi  nu  får, 

og  ind  til  håndspålæggelse  går. 

Deres  tunge  hænder  hviler  på  mit  hoved, 

og  håret  bli'r  en  smule  rodet. 


Jeg  lukker  øjenene  og  lytter  opmærksom, 
hvert  navn  er  et  menneske,  en  person,  en  ånd. 
Det  er  bånd  vi  skaber  til  den  anden  side, 
og  som  mange  modtag,  er  rart  at  vide. 

I  dåbsværelset  jeg  nu  kommer  ind, 
og  en  lille  tårer  triller  ned  af  min  kind. 
Den  dejligste  følelse  man  tænke  kan, 
jeg  mærker  nu,  jeg  træder  ned  i  det  vand. 

Jeg  er  så  taknemlig  og  fuld  af  glæde. 
Det  er  nok  derfor,  jeg  begynder  at  græde. 
En  bøn  og  taksigelse  til  min  himmelske  Fader, 
sender  jeg  op  imens  jeg  bader. 

Så  ta'r  jeg  tøj  på  og  går  ud  igen. 
Denne  gang  sammen  med  en  ven. 
En  fredfyldt  følelse  som  jeg  kender, 
den  Helligånd  og  jeg  er  venner! 

»Fair-play  stævne  1997 
på  Maglegårds  Allé 


« 


Så  er  traditionen  skabt.  Eller  genskabt! 
Mellem  jul  og  nytår  dystede  såvel  de  unge 
som  deres  ledere  i  alverdens  sportsdici' 
pliner  for  at  kåre  årets  mest  fair  »player«. 
Og  vinderen  blev:  »Christopher  Victor«, 
der  rørt  til  tårer  takkede  forsamlingen,  sine 
forældre  og  farmor,  søskende  og  venner, 
uden  hvis  hjælp  denne  store  ærestitel  ikke 
havde  været  mulig  at  opnå. 


Det  var  en  tradition  fra 
gamle  dage,  som  sidste 
år  blev  genoplivet  mellem 
jul  og  nytår.  Det  er  således 
andet  år  i  træk,  at  de  unge  i 


Københavns  Stav  hyggede 
sig  sammen  på  sportslig  vis. 
Og  kæmpet  blev  der,  men 
ikke  for  at  finde  det  bedste, 
stærkeste  eller  smukkeste 


Christopher  Victor  blev  kåret  som  årets  » fairplay  er« .  Og  det  der 
med  bolden,  det  kan  han  bare.  (FOTO:  TD) 


Frokosten  bestod  af  pizzaer  i  lange  baner,  hvilket  faldt  i  god  jord 
hos  de  unge.  (FOTO:  TD) 

Der  blev  kæmpet  i  hockey  på  det  bare  gulv. 


(FOTO:  KOCH) 


hold.  Nej,  dysten  gik  på  at 
finde  den  mest  fair  spiller. 
Den  spiller,  der  viste  både 
hensyn  og  dygtighed  og 
ægte  sportsånd. 

For  de  ca.  75  unge  men- 
nesker og  deres  ledere  blev 
det  til  en  dejlig  dag  fyldt 
med  volley-  og  basketball, 
hockey,  pizzaer  i  lange 
baner  samt  en  dejlig  tur  i 
Gladsaxe  skøjtehal,  hvor 
alle  havde  mulighed  for  at 
prøve  kræfter  med  isen  på 
millimeter  tynde  metalstyk- 
ker. Her  galt  det  ikke  blot 
om  at  være  fair,  men  også 
om  ren  overlevelse  uden  for 
megen  ydmygelse. 

Efter  dagens  strabadser 
blev  der  serveret  en  dejlig 
middag,  der  blev  efterfulgt 
af  dans  resten  af  aftenen. 
Og  danset  blev  der.  Til 
trods  for  de  fysiske  udfol- 


delser var  der  liv  og  glade 
dage  i  hallen  på  Maglegårds 
Allé.  Denne  var  flot  pyntet 
af  nogle  få  aktive  UV 'er, 
der  havde  brugt  den  halve 
dag  på  at  puste  hundredvis 
af  balloner  op.  Det  var  flot 
og  festligt.  Mon  ikke  Fair- 
play mellem  jul  og  nytår  er 
ved  at  blive  en  traditionen 
for  stavens  unge! 

RED 


Nogle  få  (2 )  aktive  UV'er  brugte  deres  luftforråd  til  et  godt 
formål  (FOTO:  TD) 


Martin  Hansen  og  David  Meilsøe  stod  for  det  sportslige,  det  tog 
de  begge  meget  alvorligt.  (FOTO:  KOCH) 


Aftenen  blev  indledt  med  en  dejlig  middag  og  så  blev  der  danset. 


(FOTO:  KOCH) 

Julekoncert  i  Odense 


Det  store  fælles  kor  var  under  ledelse  af  søster  Anette  Bo.  (FOTO;  Kamil) 


Den  6.  december  1996  var  kirkesalen 
næsten  fuld,  da  Odense  1.  og  2.  Ward 
afholdt  julekoncert.  Et  stort,  flot  kor 
dannede  grund  for  den  fine  musikaften 
hvor  bror  Kurt  Balazs  meget  morsomt  og 
med  små  citater  og  digte  sammenkædede 
de  forskellige  indslag. 


Efter  en  fællessang:  »Dej- 
lig er  jorden«  opførte 
primarybørn  en  julemusical 
under  ledelse  af  Anette  Bo 
fra  Odense  2,  Ward  med 
herlige  friske  sange. 


Det  store  fælles  wards- 
kor  sang:  »Et  barn  er  født«, 
en  kantate  af  Karl  Clausen, 
»Away  in  a  manger«,  »Whi- 
te Christmas«  og  sluttede 
hele  aftenen  særdeles  flot 


Trine  Kreiberg  sang  smukt  sangen  »The  Rose«. 


(FOTO:  Kamil) 


En  gruppe  primarybøm  opførte  en  julemusical.  Fra  venstre:  Kurt 
Balazs,  Christopher  Nielsen,  Natalie  Kamil,  Alexander  Kamil, 
Laura  Christiansen  og  Desiré.  {FOTO:  Kamil) 

Bror  Edmund  Nielsen  underholdt  med  den  gamle  kendte 
julesang:  »Der  er  noget  i  luften«. 

(FOTO:  Karnil) 


Henrik  Højholdt  underholdt  pa  sin  guitar.  Bl.a.  en  fantasi  over 
sangen  »Det  kimer  nu«.  (FOTO:  Kamil) 


te  med  viserne  »Hans  Chri- 
stian« af  Piet  Hein  og  Ole 
Heyde  samt  Søren  Banjo- 
mus. 

»The  Rose«  inspireret  af 
Bette  Midler  blev  sunget  a 
capella  og  meget  smukt  og 
intenst  af  søster  Trine  Krei- 
berg. 

»Der  er  noget  i  luften« 
blev  sunget  stemningsfuldt 
af  bror  Edmund  Nielsen 
med  bror  Hans  B.  Jensen  på 
klaveret. 


Dette  var  en  smuk  og 
stemningsfuld  aften,  et  tint 
oplæg  til  julemåneden,  og 
bror  Kurt  Balazs  afrundede 
alle  indslagene  med  ferme 
positive  citater  af  Johannes 
Møllehave. 

Et  fint  forvaltet  ansvar  lå 
hos  Charlotte  Curtis,  Kurt 
Balazs  og  Elisabeth  Klitgaard. 

Efter  koncerten  var  der 
gløgg  og  æbleskiver  til  alle. 

Ida  Karnil  er  medlem  af 
Odense  2.  Ward  i  Århus  Stav. 


med  »Kom  og  skab  fred  på 
jord«.  Det  store  kor  blev 
flot  dirigeret  af  Anette  Bo. 

Imellem  korets  musik 
hørte  vi  »Det  kimer  nu«, 
en  fantasi  med  Henrik 
Højholdt  og  Lars  Birkmo- 
se  Jensen  på  guitar  og  kla- 
ver. 

»Højt  fra  træets  grønne 
top«  med  Lars  Birkmose 
Jensen  ved  klaveret,  »Jingle 
Bells«  og  »Joy  to  the  world« 
med  ældsterne  Galloway  og 
Jones  på  trompet  og  klaver. 

Aftenens  særlige  gæst 
var  Gunnar  Hansen,  der 
med  sin  guitar  og  sang  til 
dagligt  underholder  folk 
over  hele  Fyn.  Han  optråd- 


Et  udsnit  af  de  mange  juleglade  tilskuere. 


(FOTO:  Karnil) 

the  Prophet  I 


Salt  Lake  area  not  included 


Al 


Præsident  Hinckley  har  rejst 
verden  rundt  for  at  mødes 
med  Kirkens  medlemmer 


I løbet  af  1996  har  præsi- 
dent Hinckley  rejst 
uophørligt  over  hele  verden 
og  holdt  187  taler.  Ved 
oktoberkonferencen  i  1996 
sagde  profeten,  at  han  var 


fast  besluttet  på  at  fortsæt- 
te, så  længe  han  havde 
kræfterne  til  det.  Han  vil 
rejse  ud  og  mødes  med  de 
hellige  -  både  unge  og 
voksne. 


»Jeg  holder  ikke  af  at  rej- 
se ...,«  sagde  han,  »men  jeg 
nyder  at  se  på  de  trofaste 
sidste  dages  helliges  ansig- 
ter og  give  dem  hånden.« 

Herunder  er  en  kort 


gennemgang  af  præsident 
Hinckleys  rejseaktiviteter  i 
1996.  (Tallet  til  venstre  for 
stednavnet  henviser  til  det 
tilsvarende  tal  på  kortet  og 
står  i  kronologisk  orden) . 


Steder  uden  for  USA 

4 

—  Veracruz,  Mexico:  den  27.-28.  jan. 

29 

-  Saipan,  Mariananer-øerne:  den  1.  juni. 

5 

-  Mexico  City,  Mexico,  den  28.  jan. 

30 

-  Madrid,  Spanien:  den  11.-12.  juni. 

15 

-  Tokyo,  Japan:  den  17.-18.  maj. 

31 

-  Bruxelles,  Belgien:  den  12.-13.  juni. 

16 

-  Osaka,  Japan:  den  19.  maj. 

32 

-  Haag,  Holland:  den  13.-14.  juni. 

17 

-  Fukuoka,  Japan:  den  19.-20.  maj. 

33 

-  København,  Danmark:  den  14.-15.  juni. 

18 

-  Naha,  Okinawa,  Japan:  den  20.-21.  maj. 

34 

-  Berlin,  Tyskland:  den  15.-16.  juni. 

19 

-  Pusan,  Korea:  den  21.  maj. 

35 

-  Israel;  den  16.-22.  juni. 

20 

-  Seoul,  Korea:  den  22.-23.  maj. 

49 

-  Bogota,  Columbia:  den  8.-9.  november. 

21 

-  Raipei,  Taiwan:  den  23.-24.  maj. 

50 

-  Lima,  Peru:  den  9.-10.  november. 

22 

"  Hong  Kong:  den  24.-27.  maj. 

51 

-  Cochabamba,  Bolivia:  den  10.  november. 

23 

-  Shenzhen,  Kina:  den  27.-28.  maj. 

52 

-  Santiago,  Chile:  den  10.-12.  november. 

24 

-  Phnom  Penh,  Cambodia:  den  28.-29.  maj. 

53 

-  Buenos  Aires,  Argentina;  den  12.-13.  november. 

25 

-  Ho  Chi  Minh  Cit>',  Vietnam:  den  29.  maj. 

54 

-  Porto  Alegre,  Brasilien:  den  14.-15.  november. 

26 

-  Hanoi,  Vietnam:  den  29.  maj. 

55 

-  Sao  Paulo,  Brasilien:  den  15.-16.  november. 

27 

—  Manilla,  Filippinerne;  den  29.-31.  maj. 

56 

—  Recife,  Brasilien:  15.-16.  november. 

28 

-  Cebu  City,  Filippinerne:  den  31.  maj-1.  juni. 

57 

-  Manaus,  Brasilien:  den  16,-17.  november. 

Steder  i  USA 

1 

-  Corpus  Christi,  Texas:  den  6.-7.  Januar. 

38 

-  Nauvoo,  Illinois:  den  11.  juli. 

2 

-  Parowan,  Utah:  den  13.-14.  Januar. 

39 

-  Palmyra,  New  York:  den  12.  juli. 

3 

-  St.  George,  Utah:  den  14.  januar. 

40 

-  Council  Bluffs,  Iowa:  den  13.  juli. 

6 

-  Provo,  Utah:  den  10.  februar. 

41 

—  Tulsa,  Oklahoma:  den  14.  juli. 

7 

-  Laie,  Hawaii:  den  17.-19.  februar. 

42 

-  Kansas  City,  Missouri:  den  14.  juli. 

8 

-Charlotte,  North  Carolina:  den  24.-25.  februar. 

43 

—  Provo,  Utah:  den  4.  august. 

9 

-  Denton,  Texas:  den  16.-17.  marts. 

44 

-  Eugene,  Oregon:  den  14.-15.  september. 

10 

-  San  Diego,  Californien:  den  23.-24.  marts. 

11 

-  Denver,  Colorado:  den  14.  april. 

46 

-~  Fillmore,  Utah:  den  27.  september. 

12 

-  Logan,  Utah:  den  20.-21.  april. 

47 

-  Provo,  Utah:  den  11.  oktober. 

13 

-  Orem,  Utah:  den  22.  april. 

48 

-  American  Fork,  Utah:  den  13.-19.  oktober. 

14 

-  Pittsburgh,  Pensylvania:  den  27.-28.  april. 

58 

-  Ft.  Lauderdale,  Florida:  den  17.  november. 

36 

-  Cove  Fort,  Utah:  den  24.  juni. 

59 

-Washington  D.C.:  den  1.-3.  december. 

37 

Hailey,  Idaho:  den  30.  juni. 

60 

-  Tucson,  Arizona:  den  14-  december. 

Århus  Stav  inviterer 
til  stavskonference! 


Den  22.  og  23.  marts  1997 
inviterer  Århus  Stav  alle 
stavens  medlemmer  og  Kir- 
kens gæster  til  konference  i 
Kongrescenteret  i  Herning. 

Lørdag  den  22.  marts  vil 
der  være  lederskabsmøder 


for  præstedømmeledere  i 
kirkebygningen  i  Herning. 
Nærmere  instruktioner  om 
tidspunkt  vil  blive  givet  til 
de  respektive  ledere. 

Konferencens  hovedmø- 
der vil  blive  aflioldt  om  søn- 


dagen i  Herning  Kongre- 
scenter. Dagens  første  møde 
begynder  kl.  10:00  og  vil  ef- 
ter en  spisepause  blive  efter- 
fulgt af  dagens  hovedmøde. 

Konferencen  er  under 
præsident  Erik  Rytters- 


gaards  præsidium.  Det  er 
den  første  stavskonference, 

o 

siden  Århus  Stav  den  8. 
september  1996  fik  nyt 
stavspræsidentskab. 

Vel  mødt! 

Min  omvendelses  historie 


Det  hele  begyndte  i  som- 
meren 1964.  Jeg  arbej- 
dede som  ung  pige  i  huset  i 
England.  Min  mor  skrev  i 
et  brev  til  mig,  at  deres  nye 
nabo  var  lidt  mærkelig,  han 
drak  hverken  thé  eller  kaf- 
fe. Naboen  hed  Svend 
Hansen  og  han  havde  købt 
en  af  nabogårdene  til  mine 
forældres  gård  i  landsbyen 
Hornstrup  7  kilometer  nord 
for  Vejle.  Svend  forpagtede 
den  jord,  som  hørte  til 
mine  forældres  gård,  lige- 
som den  tidligere  ejer  af 
hans  gård  havde  gjort. 

Det  var  planen,  at  jeg 
skulle  komme  hjem  fra 
England  dette  efterår,  da 
jeg  allerede  havde  været  i 
England  i  et  år. 

Efter  min  hjemkomst 
kom  naboen  en  dag  forbi  for 
at  købe  æg,  og  vi  snakkede 
lidt  sammen.  Senere  invite- 
rede han  mig  i  biografen.  Jeg 
var  dengang  24  år,  og  Svend 
var  sidst  i  20'erne.  Da  vi 
skulle  i  biografen  anden 
gang,  nåede  vi  ikke  længere 
end  til  bilen.  Svend  bladre- 
de febrilsk  rundt  i  skrifterne 
i  et  forsøg  på  at  præsentere 
evangeliet  for  mig.  Jeg  for- 
stod ikke  ret  meget  af  det, 
han  prøvede  at  forklare.  Jeg 
tog  dog  med  ham  i  kirke, 
da  han  inviterede  mig,  og 
jeg  blev  mødt  med  en  utro- 
lig stor  venlighed  og  imøde- 
kommenhed. Det  gjorde  et 
dybt  indtryk  på  mig. 

I  kirke  i  Vejle 

Dengang  blev  der  holdt 
møder  i  Vejle,  men  Svend 
tog  mig  også  med  til  møde  i 


Fredericia  og  bagefter  var  vi 
hjemme  hos  familien 
Blønd,  hvor  jeg  igen  mødte 
denne  store  venlighed  og 
imødekommenhed. 

Jeg  havde  planer  om,  at 
jeg  gerne  ville  til  Køben- 
havn for  at  arbejde.  Jeg 
havde  nu  opholdt  mig  i 
hovedstæderne  i  såvel 
Schweiz  som  i  England,  så 
jeg  havde  besluttet,  at  jeg 
også  ville  lære  vores  egen 
hovedstad  at  kende.  Det 
tog  imidlertid  1/2  år,  inden 
det  endelig  lykkedes  at  få  et 
arbejde  i  København.  I  det- 
te halve  år  kom  jeg  jævnligt 


i  kirken.  Jeg  var  bl.a.  med 
til  konference  i  Århus.  Jeg 
ønskede  imidlertid  ikke  at 
blive  undervist  af  missio- 
nærerne, for  jeg  ville  ikke 
»hjernevaskes«,  men  jeg 
ønskede  stille  og  roligt  at 
deltage  i  aktiviteterne  og 
ellers  at  danne  mig  mit  eget 
indtryk  af  det  hele. 

Tog  i  kirke  i  København 

1  foråret  1965  flyttede  jeg 
til  København,  og  jeg  tog 
selv  ind  til  kirken  på  Prior- 
vej. En  onsdag  aften,  hvor 
jeg  kom  for  at  deltage  i 
ungdomsmødet  GUF,  det 


var  for  de  unge  fra  12-26  år 
dengang,  tjekkede  jeg  lige 
med  et  par  missionærer, 
som  stod  på  den  indvendige 
trappe,  om  det  ikke  var 
nedenunder,  at  ungdoms - 
mødet  blev  afholdt,  hvilket 
de  bekræftede.  Senere  ville 
den  ene  af  missionærerne 
gerne  have  min  adresse. 
Den  gav  jeg  modstræbende 
til  ham,  og  nu  begyndte  jeg 
at  blive  undervist  af  missio- 
nærerne. 

Det  var  dog  ikke  et  helt 
normalt  undervisningsfor- 
løb, idet  jeg  aldrig  blev 
præsenteret  for  en  decide- 
ret lektie.  Jeg  var  stadigvæk 
en  flittig  kirkegænger,  så  jeg 
havde  ofte  spørgsmål  at 
stille  til  missionærerne, 
angående  hvad  der  var  ble- 
vet talt  om  i  lektierne  og  i 
talerne,  og  vi  kom  da  også 
hele  vejen  rundt  omkring 
visdomsordet,  tiende, 
kyskhedsloven  o.s.v.. 

Den  ene  af  missionærer- 
ne blev  i  området  i  hele 
perioden,  mens  jeg  blev 
undervist,  men  han  havde 
adskillige  kammerater  i 
perioden.  Hans  navn  var 
ældste  Clawson. 

Han  opfordrede  mig  til 
at  holde  visdomsordet  i  min 
sommerferie,  men  da  jeg 
besøgte  en  gammel  arbejds- 
plads, kunne  jeg  alligevel 
ikke  få  mig  selv  til  at  sige, 
at  jeg  ikke  længere  drak 
kaffe.  Da  jeg  senere  på 
sommeren  var  på  ferie  i  Ita- 
lien, drak  jeg  imidlertid 
sodavand  i  stedet  for  vin, 
og  jeg  mødte  forståelse  og 
respekt. 

Blev  døbt  inden 
han  rejste  hjem 

Efter  et  par  aflyste  dåbsaf- 
taler  blev  jeg  endelig  døbt 
den  18.  september  1965. 
Ældste  Clawson  var  snart 
færdig  med  sin  mission,  og 
da  jeg  regnede  med,  at  jeg 
alligevel  ville  blive  døbt  på 
et  eller  andet  tidspunkt, 
synes  jeg,  at  han  skulle 
døbe  mig.  Jeg  havde  ikke 
noget  egentligt  vidnesbyrd, 
men  jeg  kunne  godt  lide 
livsstilen.  Den  måde  jeg 
modtager  vidnesbyrd  på  er, 
at  efterleve  principperne  og 
derpå  efterfølgende  at  føle 
glæden,  freden  og  velsig- 
nelserne og  så  at  få  en  tro 
på  og  overbevisning  om,  at 
princippet  er  rigtigt. 

Jeg  er  taknemmelig  for, 
at  vor  himmelske  Fader 
ved,  hvordan  vi  hver  især 
har  brug  for  at  få  præsente- 
ret  evangeliet,  jeg  er 
taknemmelig  for  ældste 


Clawsons  store  tålmodig- 
hed og  hans  store  evne  til 
at  tilpasse  undervisningen 
efter  mine  behov. 

Jeg  er  også  taknemmelig 
for,  at  Svend  Hansen  intro- 
ducerede mig  til  evangeliet, 
jeg  ville  næppe  have  lyttet  til 
missionærerne,  hvis  de  havde 
været  de  første  til  at  præ- 
sentere evangeliet  for  mig. 

Svend  Hansen  var  i 
København  for  at  overvære 
min  dåb.  Han  fortalte  mig 
på  et  tidspunkt,  at  han 
havde  følt,  at  han  skulle 
flytte  til  Hornstrup.  Han 
solgte  senere  gården  i 
Hornstrup  igen  og  rejste  til- 
bage til  Canada,  hvor  han  i 
sin  tid  selv  havde  mødt 
evangeliet  og  var  blevet 
medlem  af  Kirken. 

Blev  gift 

med  missionæren 

Ældste  Clawson,  som  også 
hedder  Steve,  har  jeg  haft 


kontakt  med  igennem  alle 
årene  siden  dåben,  og  han 
har  været  i  Danmark  5 
gange  siden.  Jeg  har  været 
ovre  at  besøge  ham  to  gan- 
ge, den  første  gang  var  sam- 
men med  min  bror  i  efter- 
året 1994,  den  sidste  gang 
var  i  foråret  1996. 

Steve  og  jeg  blev  gift  i 
Arizona  den  12.  april 
1996.  Vi  har  begge  været 
gift  tidligere  indenfor  Kir- 
ken, men  vi  er  begge  ble- 
vet skilt.  Jeg  blev  skilt  i 
1984  og  Steve  i  1993.  Da 
jeg  hørte  om  Steves  skils- 
misse, skrev  jeg  og  fortalte 
ham,  at  jeg  havde  været 
forelsket  i  ham,  siden  han 
var  missionær.  Jeg  ville 
ikke  risikere,  at  han  igen 
giftede  sig,  uden  at  være 
klar  over  mine  følelser.  Han 
svarede  tilbage,  at  han 
elskede  mig  på  den  måde, 
som  en  bror  elsker  en 
søster. 


Jeg  opgav  dog  ikke 
håbet,  for  da  jeg  efter  oplys- 
ningerne om  Steves  skils- 
misse havde  adspurgt  min 
himmelske  Fader,  om  jeg 
skulle  giftes  med  Steve,  så 
havde  jeg  fået  et  bekræf- 
tende svar.  Fra  det  bekræf- 
tende svar  og  indtil  ægte- 
skabet var  en  realitet,  har 
det  til  tider  knebet  lidt  med 
min  tålmodighed,  men  bag- 
efter kan  jeg  godt  se,  at  vi 
er  blevet  gift  på  det  helt 
rigtige  tidspunkt.  Der  var 
adskillige  ting,  som  skulle 
falde  på  plads,  inden  tiden 
var  moden. 

Det  er  et  stort  vidnes- 
byrd for  mig  at  se  Herrens 
finger  i  såvel  omvendelses- 
historien som  i  ægteskabs- 
beretningen,  og  jeg  føler 
mig  utrolig  velsignet. 

Marion  Clawson  Aaa' 
ger  er  medlem  af  Frederiks- 
berg Ward  i  Københavns 
Stav. 


Ny  video  om 
Kirkens  historie 


Elleve  inspirerende 
præsentationer  om  Kir- 
kens historie  og  lærdomme 
er  nu  kommet  til  brug  i 
Søndagsskolen  og  i  hjem- 
met. 

Præsentationerne,  der 
er  samlet  på  én  videokas- 
sette, handler  om  både 
Kirkens  historie  og  Lære 
og  Pagter.  De  er  udvalgt 
fra  allerede  eksisterende 
CES -videomateriale  samt 
fra  andre  historiske  kilder. 

Præsentationerne  varer 
mellem  5  og  10  minutter 
og  kan  bruges  som  supple- 
ment til  Søndagsskole  lek- 


tionerne nr.  2,  6,  8,  11,  13, 
20-21,33-34,  40  og  43. 

Lærere  i  Søndagsskolen 
opfordres  til  at  se  program- 
merne igennem  først  og 
læse  de  relaterede  skrift- 
steder med  omhu.  Lære- 
ren kan  på  denne  måde 
bruge  videopræsentatio- 
nen optimalt  i  deres  lekti- 
on og  derved  hjælpe  delta- 
gerne til  bedre  forståelse 
og  efterlevelse  af  evangeli- 
ske principper. 

Disse  præsentationer 
indeholder  også  udpluk  fra 
generalkonferencer  og  kan 
udover  søndagsskoleklas- 


sen også  benyttes  af  famili- 
er i  hjemmet  i  forbindelse 
med  personligt  studium 
eller  til  en  familieaften. 

-  Disse  præsentationer 
kan  i  høj  grad  øge  interes- 
sen og  motivationen  til  at 
studere  Lære  og  Pagter  og 
Kirkens  historie  -  specielt 
for  Kirkens  unge,  siger 
Josiah  W.  Douglas,  leder  af 
Kirkens  afdeling  for  under- 
visningsmaterialer. 

-  Men  præsentationer- 
ne er  også  egnede  til  brug 
ved  missionering,  tilføjer 
bror  Douglas. 

Præsentationerne  inde- 


holder bl.a.  præsident 
Hinckley,  der  taler  om  det 
første  syn  og  klip  fra  fil- 
men af  sammen  navn, 
præsident  Spencer  W. 
Kimball,  der  taler  fra  Peter 
Whitmers  hjem  i  Fayette  i 
staten  New  York,  samt 
præsident  Ezra  Taft 
Benson,  der  beder  hver 
eneste  værdig  ung  mand 
om  at  tage  på  mission  for 
Kirken. 

Præsident  Thomas  S. 
Monson  taler  om  at  være 
biskop  med  klip  fra 
»Omsorg  for  de  trængen- 
de« og  endelig  er  der  også 

Kirken  har  sammensat  en  række  præsentationer  på  Videobånd,  der  omhandler  Kirkens  historie  og 
Lære  og  Pagter  Videoen  indeholder  hl.a.  scener  som  denne,  der  er  en  iscenesættelse  af  Kirkens 
organisation  i  Fayette  New  York.  (FOTO:  CN) 


en  præsentation  med 
præsident  Howard  W. 
Hunter,  der  opfordrer  Kir- 


kens medlemmer  til  at 
gøre  templet  til  symbolet 
på  deres  medlemskab. 


Videoen  kan  købes  på 
Nordisk  Distributionscen- 
ter. Den  har  bestillings- 


nummer 56912  og  koster 
kr.  40,00. 

RED 


Videoen  viser  den  længe  ventede  trykning  af  Mormons  Bog. 

(FOTO:  CN) 


Videoen  fortæller,  hvordan  Joseph  Smith  refererer  til  nutidige 
skrifter  (FOTO:  CN) 

Hvad  kan  og  vil  jeg  gøre 
for  at  medlemstallet  kan 
fordobles  her  i  Danmark? 


Siden  den  profetiske 
udtalelse  af  præsident 
Gordon  B.  Hinckley  om,  at 
det  er  muligt  at  fordoble 
medlemmernes  antal  i 
Danmark  i  løbet  af  få  år 
gennem  vores  missionær- 
indsats, har  jeg  grundet 
meget  over  den  profeti. 

Jeg  føler,  det  er  vigtigt, 
at  vi  søger  inspiration  fra 
Herren  gennem  bøn  og  fin- 
der dem,  der  længes  efter 
at  modtage  evangeliet  og 
som  vil  modtage  det  af  hele 
deres  hjerte.  Jeg  føler  det  er 
vigtigt  vi  søger  efter  dem  i 
det  område,  hvor  vi  bor,  og 
blandt  de  mennesker,  vi 
kommer  i  berøring  med 
bl.a.  i  det  daglige. 

Herren  ved,  hvem  det 
er,  der  vil  modtage  evange- 
liet, men  hvis  ikke  vi  tæn- 
ker over,  hvordan  vi  kan 
forpligte  os  -  og  forpligter 
os,  tror  jeg  ikke,  der  vil  ske 
meget. 

Dit  og  mit  vidnesbyrd 
var  et  kraftigt  våben  i  den 
førjordiske  kamp  på  Her- 
rens side.  Er  vores  vidnes- 
byrds våben  stadigt  stærkt  i 
kampen  for  Herrens  sag,  nu 
hvor  kampen  foregår  her  på 
jorden?  Slaget  i  den  førjor- 
diske kamp  blev  vundet 
pga.  evangeliets  plan,  der 
krævede  Guds  Søns  offers 
og  pga.  vort  vidnesbyrds 
ords  kraft  (instituthæftet 
»Jesu  liv  og  lærdomme«, 
side  18). 

Lad  os  med  opfordrin- 
gen fra  Herrens  profet  i 
tankerne  være  frimodige  og 
bruge  vore  vidnesbyrd,  gen- 
nem Åndens  vejledning  til 


igen  at  påvirke  andre. 

Nu  er  ideen  med  denne 
artikel,  at  jeg  skal  fortælle, 
hvad  jeg  personligt  vil  gøre 
for  at  opfylde  mit  ansvar  for 
at  missionere.  Jeg  vil  følge 
de  opfordringer,  der  er  ble- 
vet givet  os  inden  for  de 
seneste  år: 


Knæle  ned  og  bede 
Herren  lade  mig 
møde  de  mennesker,  der 
går  med  længsel  efter 
evangeliet.  Måske  uden  at 
vide,  at  det  er  det,  de  sav- 
ner. 

Hver  dag  bede  om  at 
være  følsom  for  Andens 
vejledning  om  for  hvem  - 
og  hvornår  jeg  skal  bære 
mit  vidnesbyrd. 

Jeg  vil  fremover  altid  i 
min  taske  have  et  eksem- 
plar af  Mormons  Bog  til 
at  forære  væk,  hvori  jeg 
har  skrevet  mit  vidnes- 
byrd og  hvori  Kirkens 
adresse  er  trykt,  samt  et 
eksemplar  af  Joseph 
Smiths  vidnesbyrd. 

Gurli  Nysom,  Skive 
Gren  i  Århus  Stav. 


I Matthæus  6:33  står 
der:  »Men  søg  først 
Guds  rige  og  hans  retfær- 
dighed, så  skal  alt  andet 
gives  jer  i  tilgift«. 

Vi  medlemmer  af  Jesu 
Kristi  Kirke  lever  i  en  ver- 
den, som  langsomt,  men 
sikkert  trækker  os  ned  på 
et  plan,  hvor  djævlen 
ønsker  vi  skal  være.  Vi 
bliver  betaget  af  verdens 


rigdom,  de  verdslige  ting, 
som  hører  denne  verden 
til.  Vi  tragter  efter  denne 
rigdom,  magt  og  ære. 
Dette  ved  vi  er  en  veder- 
stykkelighed  i  Herrens 
øjne. 

Herren  siger  selv:  »Det 
er  bedre  at  have  skatte  i 
himlen  end  her  på  jor- 
den.« Forstået  sådan  at  de 
skatte  vi  har  her  på  jor- 
den kun  er  gods  og  guld, 
som  vi  bliver  grebet  af 

Når  vi  skal  fordoble 
vores  medlemstal  i  Kirken 
på  5  år  ligger  der  en  stor 
udfordring  for  dig  og  mig 
til  at  placere  evangeliet 
centralt  i  vores  liv.  Vi  skal 
tænke  og  handle  mere 
som  Kristus  gjorde  her  på 
jorden.  Det  kan  ikke  nyt- 
te, at  vi  har  en  religion, 
som  vi  kun  bruger  om 
søndagen. 

Vi  som  præstedømme- 
bærere skal  tage  vores 
præstedømmes  ed  og  pagt 
op.  Læs  den  i  L&P  84:33- 
47. 

Tænk  på,  at  dette  præ- 
stedømme er  Guds 
præstedømme.  Vær  for- 
sigtig med  dette.  Smid 
ikke  smuds  på  det.  Det  er 
det,  som  skal  bære  Kirken 
op. 

Jeg  bærer  vidnesbyrd 
for  jer,  om  de  ting  som 
Herren  har  sagt  til  os. 
Hvis  vi  efterlever  dem,  vil 
vi  få  den  oplevelse,  at  se 
Herrens  værk  vokse  i  de 
næste  5  år  til  det  dobbel- 
te. 

Lad  mig  slutte  med  at 
citere  fra  L&P  11:21: 


»Søg  ikke  at  forkynde 
mit  ord,  men  søg  først  at 
få  mit  ord,  så  skal  din 
tunge  blive  løst,  og  der- 
som du  ønsker  der,  skal 
du  få  min  ånd  og  mit  ord, 
ja.  Guds  kraft  til  at  over- 
bevise menneskene. 

Simon  Johansen,  er 
grenspræsident  i 
Nykøbing  Falster  Gren  i 
Københavns  Stav. 

På  Bornholm  bor  der 
ca.  44.000  mennesker 
og  at  få  40  af  dem  til  at 
modtage  evangeliet  skulle 
JO  ikke  være  umuligt,  når 
vi  har  Herrens  hjælp.  Det 
kræver  selvfølgelig  en  for- 
nyet indsats  af  grenens 
medlemmer,  og  denne 
indsats  kan  bedst  udtryk- 
kes ved  at  bruge  Røde 
Kors  sloganet:  »Gør  hold- 
ning til  handling«. 

I  3.  Nephi  18:24  siger 
Jesus  til  nephiterne:  »Se, 
jeg  er  lyset,  som  I  skal 
holde  frem  -« 

I  W.  Thompsons  tekst  i 
sangbogen  nr.  166,  som  vi 
jo  alle  synger  med  på, 
skriver  han  i  vers  5: 

»Så  arbejd,  våg,  ja 
kæmp  og  bed 

blandt  Herrens  folk  dig 

stil 

vort  liv  er  kort  så  vent 
ej  mer 

lad  os  lægge  ryggen  til«. 

Ord  har  vi  nok  af  - 
men  nu  skal  der  også 
handling  til. 

F.  J.  Bøving  er  grens- 
præsident  i  Rønne  Gren  i 
Københavns  Stav. 

Jeg  tror  ikke,  der  er 
nogen  af  de  tilstede- 
værende ved  mødet  den 
14-  juni  1996,  der  kunne 
betvivle,  at  det  virkelig 
var  Herrens  profet,  der 
stod  foran  os  og  talte. 
Medens  profeten  talte 
fysiske  ord  til  os  alle,  vid- 
nede Herrens  And  om 
sandheden  af  de  udtalte 
ord.  Det  var  i  sandhed 
ånd,  der  kommunikerede 
med  ånd.  Derfor  blev  løf- 
tet, profeten  gav  os,  om 
muligheden  for  at  udvide 
medlemstallet  i  Danmark 
også  prentet  i  vore  hjer- 
ter. Jeg  er  siden  mange 
gange,  gennem  taler,  lek- 


tioner mm.,  blevet  mindet 
om  det  ansvar,  jeg  som 
medlem  personligt  har 
over  for  dette  specielle 
løfte.  Derfor  var  det  også 
meget  naturligt  for  mig  at 
inddrage  dette,  som  et 
vigtigt  punkt  i  min  per- 
sonlige målsætning  for 
1997. 

Gennem  min  tjeneste 
som  fuldtidsmissionær 
lærte  jeg  vigtigheden  af 
bøn  i  missionærarbejdet. 
Derfor  er  et  af  mine  mål 
nu  at  bede  dagligt  for  mis- 
sionærarbejdet, ikke  blot: 
»velsign  missionærerne«, 
men  specifikt:  »velsign 
missionærerne  i  Allerød 


Ward,  at  de  i  dag  må  tin- 
de en  person  ...«  og:  »vel- 
sign mig,  at  jeg  må  være 
åben  overfor  Ånden  i  dag, 
så  jeg  kan  vide,  hvornår 
jeg  kan  dele  evangeliet 
med  den  og  den  person 
...«  Jeg  føler,  at  konkrete 
bønner  vil  blive  besvaret 
konkret.  Derudcn'cr  vil 
jeg  lettere  tænke  på  det  i 
løbet  af  dagen  og  væ^e 
mere  åben  for  Ånden, 
modig  og  parat,  når 
muligheden  er  der. 

Vores  stavspræsidcnt 
gav  os  en  udfordring  om 
at  gå  på  splits  med  vore 
fuldtidsmissionæ^rcr  én 
gang  om  måneden.  Ved  at 


gøre  dette  føler  jeg,  at  jeg 
er  blevet  velsignet.  Man 
har  det  altid  godt  efter  at 
have  missioneret! 

Ovenstående  mål  vir- 
ker måske  enkle,  men  det 
er  min  tro,  at  Herren  ofte 
arbejder  gennem  de  små 
ting,  som  vi  læser  i  .Alma 
37:6-7.  Dette  fordrer  jo  af 
mig,  at  mine  mål  bliver 
mere  end  blot  snak.  Det 
er  nu,  jeg  må  forpligte  mig 
til  at  huske  disse  mål  - 
også  når  sommervarmen 
kommer  i  juli  måned. 

Jacob  Andersen  er 
wardsmissionsleder  i  Alle- 
rød Wartl  i  Københavns 
Stav. 


Ålborg  Ward 
har  fået  ny  biskop! 


Leif  Børge  Klitgaard  blev  den  nye  biskop  i  Ålborg  Ward  i 

Århus  Stav.  (FOTO:  KLITGAARD) 


Leif  Børge  Klitgaard  blev 
den  1.  september  1996  indsat  som  den 
nye  biskop  i  Ålborg  Ward  i  Århus  Stav. 
Han  afløser  biskop  Kjeld  Poulsen, 
der  har  siddet  i  stillingen  i  6  år. 


For  den  nye  biskop  i 
Ålborg  Ward  er  Kirken 
og  dens  organisation  kom- 
met ind  med  modermæl- 
ken. Faktisk  er  biskop  Klit- 
gaard 4.  generation  af  med- 
lemmer af  Kirken  i  Dan- 
mark på  sin  mors  side.  Selv 
er  Leif,  51,  gift  med  Jette  og 
sammen  har  de  4  børn  i 
alderen  14  til  30  år.  Leifs  og 
Jettes  børn  er  5.  generation 
og  med  ankomsten  af  deres 
første  lille  barnebarn  er  der 
altså  6  generationer  i  træk 
af  trofaste  medlemmer  i 
Klitgaard  familien. 

Kirken  og  dens  organisa- 
tion og  aktiviteter  har 
været  en  unægtelig  del  af 
den  nye  biskops  liv  og  vir- 


ke. Allerede  som  12  årig 
blev  biskop  Klitgaard  kal- 
det til  at  være  rådgiver  i 
Søndagsskolen.  Det  var  i  de 
dage,  hvor  Søndagsskolen 
både  havde  forprogram 
med  talere  og  mange  lære- 
re, der  skulle  holdes  styr  på. 
I  dagene,  ugerne  og  årene 
siden  den  første  kaldelse  i 
Søndagsskolen  har  biskop 
KUtgaard  arbejdet  i  Kirken 
i  mange  forskellige  kapaci- 
teter. Som  helt  ung  fortsat- 
te han  med  at  tjene  i  GUF. 

-  GUF  var  jo  dengang 
også  en  helt  anden  organi- 
sation end  den,  vi  kender  i 
dag. 

Kaldelser  i  Kirken  har 
omfattet  alt  lige  fra  at  være 

lærer  i  Primary  til  at  være 
formand  for  aktivitetskomi- 
teer  i  både  ward  og  stav. 

-  Jeg  var  oplært  til,  at 
når  man  blev  kaldet  til  at 
udføre  en  stilling,  så  sagde 
man  ja,  og  den  holdning 
har  jeg  givet  videre  til  mine 
egne  børn,  fortæller  den 
nye  biskop. 

Min  datter 
forventede  det 

Netop  på  grmid  af  denne 
indstilling  til  at  tjene  i  Kir- 
ken blev  kaldelsen  som  den 
nye  biskop  i  Ålborg  Ward 
også  en  speciel  oplevelse 
for  Leif  Klitgaard. 

Da  bror  Klitgaard  var 
blevet  bedt  om  at  tage  ned 
til  Odense  for  at  mødes 
med  daværende  stavspræsi- 
dent  Carsten  Larsen  havde 
han  ingen  anelse  om  for- 
målet med  samtalen.  Under 
en  køretur  hjem  fra  et 
møde  i  Kirken  fortæller 
biskop  Klitgaard  sin  datter 
Jeanett,  der  netop  er  vendt 
hjem  fra  sin  mission  i  Bir- 
mingham i  England,  at  han 
skal  til  samtale  med  stavs- 
præsidenten. 

-  Du  skal  da  være  den 
nye  biskop,  siger  datteren 
uden  tvivl. 

-  Så  da  jeg  sad  over  for 
stavspræsidenten  med  min 
hustru,  vidste  jeg  godt,  at 
jeg  ikke  havde  noget  valg. 
Min  datter  forventede  at 
jeg  sagde  ja  til  kaldelsen. 

Wardet  har  et  motto 

Leif  Klitgaard  sagde  ja  til 
kaldelsen,  og  den  1.  sep- 
tember overtog  han  sam- 
men med  Bent  Falden,  der 
blev  1.  rådgiver,  og  Bjarne 
Østergaard,  2.  rådgiver, 
ledelsen  af  wardet  i  Ålborg. 

Ret  hurtigt  blev  et  lille 
motto,  som  datteren  Jea- 
nett havde  sendt  hjem  fra 
sin  mission,  wardets  motto. 

»For  at  nå  et  mål,  man 
aldrig  har  nået  før,  må  man 
gøre  noget,  man  aldrig  har 
gjort  før.« 

Så  med  profetens  udfor- 
dring in  mente,  gik  Ålborg 


Ward  igang  med  at  gøre 
noget,  de  aldrig  har  gjort 
før. 

Indsatsen  har  været 
koncentreret  omkring 
Familieproklamationen, 
som  Det  Første  Præsident- 
skab har  udsendt. 

10.000  eksemplarer  blev 
bestilt  hjem  fra  Nordisk 
Distributions  Center,  og  så 
gik  søskende  i  hele  wardet  i 
gang  med  at  dele  ud  på 
gader  og  stræder  og  til  ven- 
ner og  bekendte. 


skabet  til  Kirken  via  medi- 
erne på  Ålborg- egnen. 

Fler  har  den  nye  biskop 
allerede  haft  en  del  succes. 
Da  den  lokale  TV-station 
hørte,  at  der  var  blevet 
lavet  ungdomsboliger  i  den 
gamle  kirkebygning  i 
Ålborg,  syntes  de,  at  det 
var  en  ret  god  historie.  Så 
journalist  og  kameramand 
kom  ned  til  kirken,  hvor  de 
interviewede  den  nye 
biskop,  der  fik  lejlighed  til 
at  fortælle  lidt  om  Kirken. 


Thomas,  Jette,  Leif,  Jeanett,  Mariann  og  Lizett. 


Med  første  fase  af  mål- 
sætningen om  at  udbrede 
Kirkens  budskab  om  stærke 
familier  gennemført,  er 
denne  aktivitet  gået  ind  i 
fase  2. 

Alle  wardets  hjemme- 
lærere  og  besøgslærerinder 
tager  nu  proklamationen 
med  ud  til  alle  medlemmer 
af  wardet  og  opfordrer  dem 
til  at  give  proklamationen 
med  et  personligt  budskab 
til  nogle  udvalgte  vener  og 
bekendte. 

Wardet  arbejder  også 
meget  på  at  udbrede  kend- 


Desværre,  men  måske 
snarere  heldigvis,  sluttede 
journalisten  indslaget  med 
at  erklærer,  at  mormonerne 
praktiserede  flerkoneri. 

Denne  udtalelse  fik  selv- 
følgelig biskop  Klitgaard  til 
at  protestere  kraftigt,  hvil- 
ket har  medført,  at  journa- 
listen har  undskyldt  mange 
gange  og  nu  ønsker  at  lave 
en  mere  dybtgående  udsen- 
delse om  Kirken. 

-  Det  har  faktisk  forbav- 
set mig,  hvor  mange  der  ser 
disse  lokal-tv  udsendelser, 
fortæller  biskop  Klitgaard, 


der  håber  at  den  nye 
udsendelse  vil  være  en  stor 
hjælp  til  at  gennemføre 
wardets  egentlige  målsæt- 
ning, nemlig  at  øge  tilstede- 
værelsen ved  deres  møder. 

Styrke  wardet 
åndeligt  og  timeligt 

-  For  at  styrke  vores  ward 
både  åndeligt  og  timeligt 
har  vi  planlagt  en  fælles 
tempeltur  i  oktober  måned, 
fortæller  biskop  Klitgaard. 
Det  er  vores  mål,  at  så 
mange  af  wardets  medlem- 
mer som  overhovedet 
muligt  deltager  i  denne  tur. 

-  Vi  tror,  at  det  vil  øge 
wardets  åndelighed  og  styr- 
ke samhørigheden  blandt 
vores  medlemmer. 

Ålborg  Ward  er  ikke 
noget  lille  ward.  Der  er 
over  290  indskrevne  med- 
lemmer i  wardet,  men  kun 
ca.  110  tilstede  ved  nadver- 
møderne. 

-  Så  en  af  wardets  helt 
klare  målsætninger  er  at 
øge  tilstedeværelsen  ved 
søndagens  møder. 

Wardet,  der  består  af 
mange  stærke  unge  famili- 
er, regner  med  at  have  en 
bugnende  Primary  inden 
for  de  næste  4-5  år.  Lige  nu 
ser  det  ikke  så  godt  ud.  Til 
gengæld  er  der  en  stærk 
gruppe  af  unge.  Bl.a.  en 
seminarklasse,  der  tæller 
hele  ti  deltagere. 

Den  nye  biskop,  der  i 
det  civile  arbejder  for  et  af 
Ålborgs  største  malerfirma- 
er, udtrykte  også  tak  til  den 
afgående  biskop  Kjeld  Poul- 
sen, der  ifølge  den  nye 
biskop  har  gjort  et  fremra- 
gende arbejde  for  wardet. 

Biskop  Leif  Klitgaard 
slutter  samtalen  med  at 
sige: 

»Mirakler  hører  først  op 
den  dag,  vi  holder^op  med 
at  tro  på  dem«.  I  Ålborg 
Ward  tror  medlemmerne 
stadigvæk  på  mirakler,  så 
wardets  medlemmer  arbej- 
der ihærdigt  på  at  fordoble 
sit  medlemstal. 

Susanne  Perkins 

ersoner 


til  at  udvikle  sig  i 


Forestil  jer  dette:  Den 
16'årige  Louise  forklarer 
nogle  ideer  fra  sin  søndags- 
skoleklasse til  en  familieaf- 
ten  om,  hvordan  man  und- 
går stridigheder.  Hendes  far 
bemærker:  »Vores  lærer 
gennemgik  også  nogle 
skriftsteder  med  os  om  stri- 
digheder. Det  glæder  mig, 
at  vi  begge  tænker  på  dette 
emne.  Prøv  at  nævne 
noget,  vi  kan  gøre  bedre  i 
familien.« 

Denne  type  vekselvirk- 
ning —  om  en  række  for- 
skellige emner  -  kan  ske  i 
mange  sidste  dages  hellige 
hjem  på  grund  af  Kirkens 
verdensomspændende 
koordinerede  læseplan  for 
forskellige  aldersgrupper. 
Den  koordinerede  læseplan 
er  delvist  udarbejdet  for  at 
styrke  hjemmet  som  cen- 


trum for  studium  af  evan- 
geliet og  efterlevelse  af 
evangeliet  ved  at  gøre  det 
lettere  for  familier  at  tale 
sammen  om  det,  de  lærer  i 
Kirken. 

Undervisningsmateria- 
lerne er  også  udarbejdet,  så 
de  er  ens  i  alle  områder  i 
Kirken,  så  familier  i  Arizo- 
na eller  Canada  vil  fx  stu- 
dere de  samme  principper 
og  lærdomme  som  familier  i 
Australien  eller  Colombia. 
Men  hvad  der  er  vigtigere 
er,  at  materialerne  er  udar- 
bejdet med  de  samme  em- 
ner for  forskellige  alders- 
grupper, så  børn  i  Primary 
vil  studere  de  samme  em- 
ner som  søskende  og  foræl- 
dre i  Søndagsskolens  ung- 
doms- eller  voksenklasser. 

I  1997  vil  børn  mellem  8 
og  11  år,  unge  i  alderen  14 


til  18  år  og  alle  voksne  stu- 
dere Kirkens  historie  og 
Lære  og  Pagter.  Det  Første 
Præsidentskab  har  tidligere 
bekendtgjort  en  ny  bog, 
Vores  arv:  En  kort  beretning 
om  Jesu  Kristi  Kirke  af  Sidste 
Dages  Hellige,  som  skal 
bidrage  til  dette  studium. 
Se  »Supplement  til  senior- 
klassen« i  Kirkenyt,  februar 
1997,  s.  19.  Derudover  fin- 
des der  mange  andre  hjæl- 
pekilder på  Kirkens  distri- 
butionscenter. Disse  hjæl- 
pekilder kan  lige  så  vel  bru- 
ges til  undervisning  i  evan- 
geliet i  hjemmet  som  i  klas- 
seværelset. 

Den  følgende  liste  har  til 
hensigt  at  hjælpe  jer  med  at 
blive  bedre  kendt  med  nog- 
le af  disse  hjælpekilder  til 
undervisning  i  familien. 
Disse  materialer  kan  gen- 


geliet 


nem  det  lokale  kirkebyg- 
ningsbibliotek  bestilles  hos 
Nordisk  Distributions 
Center,  Smedevangen  9, 
3540  Lynge.  Benyt  kata- 
lognummeret nævnt  efter 
hvert  punkt  til  at  identifi- 
cere de  materialer,  som  I  er 
interesseret  i  at  købe. 


HJÆLP  TIL  FAMILIEN 

Familie  vej  ledning. 

En  grundlæggende  vejled- 
ning, som  beskriver  formå- 
let med  familien  og  famili- 
ens struktur.  Drøfter  under- 
visning i  evangeliet  i  famili- 
en, opfyldelse  af  ansvar  i 
familien  samt,  hvordan 
familien  kan  fungere  som 
kirkeenhed.  Passende  for 
alle  Kirkens  medlemmer. 
31180  Kr.0,00 

Familiehjemmeaften, 
Idé-  og  håndbog. 

Grundlæggende  kilde  til 
planlægning  af  familieafte- 
ner.  Bogen  indeholder  fem 
afsnit:  »Lektioner«  (bl.a. 
lektioner  til  særlige  lejlig- 
heder og  højtider),  »Gør 
familiehjemmeaftener  til  en 
succés«,  »Lektionsideer«, 
»Skab  en  stærk  familie«  og 
»  Familieaktivite  ter« . 
31106  Kr.  0,00 

Familiehjemmeaftenvideo. 

To  timers  videobånd  med 
materiale  for  alle  alders- 
grupper. 21  afsnit  om  evan- 
geliske emner,  som  hver  er 
krydshenvist  med  en  eller 
flere  lektioner  i  Familie- 
hjemmeaften, Idé'  og  hånd- 
bog. Afsnittene  består  af 
klip  fra  generalkonferencer, 
satellittransmissioner  samt 
Kirkens  film  og  filmstrips. 
Kommer  i  1997. 
56736  Kr.  40,00 

En  forældrevejledning. 

En  vejledning  til  forældre  i 
at  forstå  de  forskellige  trin  i 
et  barns  udvikling  og 
betydningen  af  evangeliske 
principper  i  familien.  Vejle- 
der forældre  i  undervisning 
af  børn  om  seksualitet  og 
vigtigheden  af  familier. 
31125  Kr.  10,00 


HJÆLP  TIL  STUDIUM 
AF  EVANGELIET 

Evangelisk  kunst. 

Indeholder  104  farvebille- 
der i  A4-format,  som  for- 
trinsvis forestiller  historier 
og  begivenheder  fra  skrif- 
ten. De  fleste  har  en  for- 
kortet beskrivelse  af  histori- 
en på  bagsiden.  Indeholder 
inddelingskort  og  et 
instruktions  kort  med  et 
indeks  med  billednumre  og 
passende  skriftstedshenvis- 
ninger.  Kan  anvendes  til 
familieaftener,  undervis- 
ning, studium  af  skriften 
osv. 

34730  (sæt 

med  arkivæske)  Kr.  106,00 


Lære  og  Pagter,  elevens 
hæfte  (Religion  324-325). 

Instituthæfte  med  historisk 
baggrund  og  udlæggende 
kommentar  om  hvert  afsnit 
i  Lære  og  Pagter.  15  tillæg 
indeholder  forslag  til  per- 
sonlig anvendelse  og  kort 
over  områder  af  betydning  i 
Kirkens  historie. 
32493       Leveres  kun  med 
tilladelse  fra  CES. 

Kirkens  historie  i  tidernes 
fylde  (Religion  341-343). 

Instituthæfte,  som  dækker 
perioden  i  Kirkens  historie 
fra  profeten  Joseph  Smith 
til  præsident  Ezra  Taft 
Benson.  Kommer  til  skole- 
året 1997-1998. 
32502       Leveres  kun  med 
tilladelse  fra  CES. 

Videobånd. 

Vor  himmelske  Faders  plan 
56031  Kr.  40,00 

Sammen  for  evigt 
56411  Kr.  40,00 

Hvad  er  sandheden? 

56059  Kr.  40,00 
Kærlighedens  værk 

56060  Kr.  40,00 
Den  fortabte  søn 

56061  Kr.  40,00 


UNDERVISNINGS- 
MATERIALER 
TIL  1997 

Hjælpeforeningens 
studievejledning  nr.  4, 
Følg  mig. 

Dette  er  samme  studievej- 
ledning, som  blev  brugt  i 
1993. 

34186  Kr.  0,00 

Sidste  dages  hellige 
kvinder,  del  A  og  B. 

To  bind  med  i  alt  70  illu- 
strerede lektioner  til  at 
hjælpe  Kirkens  kvinder 
med  at  lære  samt  anvende 
evangeliske  principper  i 
deres  tilværelse,  hjem  og 
familie;  forbedre  deres  fær- 
digheder i  hjemmet  samt 
tjene  ved  at  bruge  deres  tid, 
talenter  og  ejendele  til  at 
styrke  sig  selv,  deres  famili- 


er, Kirken  og  andre.  Disse 
bind  bruges  i  fase  2.  De  er 
også  nyttige  i  hjemmet. 

31113  (Del  A), 

31114  (Del  B) 

Kr.  20,00  hver 

Det  Melkisedekske 
Præstedømmes  studie- 
vejledning 1997  nr.  4, 
Styrk  dine  brødre. 

Dette  er  samme  studievejled- 
ning, som  blev  brugt  i  1993. 
34184  Kr.  0,00 

Præstedømmets  pligter  og 
velsignelser,  del  A  og  B. 

To  bind  med  i  alt  70  lektio- 
ner om  en  række  forskellige 
emner  som  fx  præstedøm- 
mets gengivelse,  præste- 
dømmets embeder  og  plig- 
ter, Kirkens  ledelse,  forhold 
i  hjemmet  og  familien,  per- 
sonlig udvikling  og  evange- 
liske principper  og  lærdom- 
me. Disse  bind  bruges  i  fase 
2.  De  er  nyttige  til  studium 
i  hjemmet  og  som  supple- 
ment til  undervisning  i 
kvorummet. 

31111  (Del  A),  ■ 

31112  (Del  B) 

Kr.  20,00  hver 

Lære  &  Pagter,  Senior- 
klassen, Lærerens  hæfte. 

Dette  er  samme  kursushæf- 
te, som  blev  brugt  i  1993. 
Bruges  som  vejledning  for 
lærere  i  seniorklassen  og 
ungdomsklassen  (14-17). 
34517  Kr.0,00 

Håndbog  i 

evangeliske  principper. 

Et  12-måneders  kursus, 
som  tilbydes  undersøgere, 
nyomvendte,  de,  der  ven- 
der tilbage  til  aktivitet  i 
Kirken,  og  de,  som  behøver 
eller  ønsker  en  større  for- 
ståelse af  grundlæggende 
evangeliske  principper 
31110  Kr.  20,00 

Lære  &  Pagter, 

Elevens  studievejledning. 

Ugentlige  læseopgaver  og 
studiespørgsmål  til  hvert 
medlem  af  seniorklassen. 
34516  KrO,00 


Vores  arv;  En  kort  beret- 
ning om  Jesu  Kristi  Kirke 
af  Sidste  Dages  Hellige. 

Denne  et  binds-historie 
fremhæver  vores  arv  som 
medlemmer  af  Kirken. 
Udgivet  i  1996  fortæller 
den  om  Kirkens  fremkomst 
og  indeholder  sidste  dages 
helliges  personlige  oplevel- 
ser. Skal  anvendes  som 
hjælpekilde  af  lærere, 
enkeltpersoner  og  familier  i 
deres  studium  af  Lære  og 
Pagter  og  Kirkens  historie. 
35448  Kr.  10,00 

Sandheden  gengivet. 

Giver  et  overblik  over 
evangeliets  gengivelse  og 
Kirkens  historie  fra  1830 
og  til  i  dag. 

33411  Kr.  6,50 

Lære  og  Pagter 
og  Kirkens  historie, 
videopræsentationer 
til  ungdoms- 
og  seniorklassen. 
Video  med  1 1  præsentatio- 
ner, som  skal  anvendes  i 
ungdoms-  og  seniorklassen 
i  studiet  af  Lære  og  Pagter 
og  Kirkens  historie. 
56912  Kr.  40,00 


MUSIK 

Salmer  og  sange. 

Kirkens  danske  sangbog 
med  202  salmer,  flere  in- 
deks og  et  afsnit  om  anven- 
delse af  sangbogen.  Udar- 
bejdet til  menigheder,  kor, 
familier  og  enkeltpersoner. 
34832  Kr  30,00 

Hymns.  Kirkens  engelske 
sangbog  med  341  salmer, 
flere  indeks  og  et  afsnit  om 
anvendelse  af  sangbogen. 
31243  Kr.  30,00 

Børnenes  sangbog. 

Den  officielle  sangbog  til 
brug  i  Primary  og  i  hjem- 
met. Med  illustrationer, 
skriftstedshenvisninger, 
flere  indeks  og  et  afsnit  om 
anvendelse  af  sangbogen. 
34831  Kr.  35,00 

Videnskaben 
eller  Gud? 


I december  1996 
udkom  bogen  med 
samme  titel  som  fore- 
dragsrækken på  DR'  1 
TV  i  1996.  Den  består  af 
en  række  essays  fra  en 
række  anerkendte  forskere 
fortrinsvis  med  tilknytning 
til  Niels  Bohr  Instituttet 
ved  Københavns  Universi- 
tet. 

Den  ene  af  bogens 
redaktører  er  Bent  Ray- 
mond Jørgensen  fra  Frede- 
riksberg Ward  og  en  af  de 
øvrige  bidragydere  er  Hollis 
R.  Johnson,  som  i  sidste 
måned  blev  afløst  fra  Den 
Danske  Mission,  hvor  han  i 
denne  omgang  har  siddet 
på  missions  kontoret. 

Historien  om  bogens  til- 
blivelse er  ganske  spænden- 
de og  viser,  hvad  man  kan 
opnå,  hvis  man  tager  et  ini- 
tiativ og  gør  noget  ved  det. 
Bent  Jørgensen  og  ældste 
Hollis  Johnson  overværede 
en  foredragsrække  arrange- 
ret af  HOF,  Hovedstadens 
Oplysnings  Forbund,  som 
de  ikke  var  helt  tilfredse 
med.  Nogle  foredrag  var 
spændende,  mens  spekula- 
tioner og  astrologi  i  andre 
foredrag  blev  præsenteret 
som  videnskab,  og  de  stille- 
de sig  selv  spørgsmålene: 
Hvorfor  skal  vi  altid  lytte  til 
spekulationer?  Hvorfor  ikke 
lade  videnskaben  komme 
til  orde  og  selv  præsentere, 
hvad  der  sker  i  dag  helt 
ude,  hvor  videnskaben 
søger  ny  viden? 

Ideen  fængede  også  hos 
andre,  og  snart  blev  der 


E 


arrangeret  en  foredragsræk- 
ke på  Niels  Bohr  Instituttet 
med  nogle  af  landets  mest 
fremtrædende  forskere  bl.a. 
Jens  Martin  Knudsen,  Hol- 
ger Bech  Nielsen,  Rasmus 
Fog,  Uffe  Gråe  Jørgensen 
(den  anden  redaktør)  m.fl. 
Berlingske  Tidende  skrev 
en  stor  artikel  om  foredra- 
gene, som  på  samme  tid  var 
dybt  seriøse  og  spændende 
og  som  udgangspunkt  blev 
holdt  på  en  måde,  så  alle 
kunne  forstå  det.  TV  blev 
interesseret  og  optog  fore- 


0<^         „  :  p 


dragsrækken,  som  på  den 
måde  kom  ud  til  hele  lan- 
det. 

Bogudgivelse 

Succesen  blev  gentaget  i 
efteråret  1996,  og  DRs  for- 
lag udgav  en  bog  med  fore- 
dragene. Dagbladet  Infor- 
mation skriver  bl.a.:  »Det 
er  imponerende,  at  forske- 
re, der  til  hverdag  arbejder  i 
deres  fags  frontområder, 
kan  fortælle  om  deres  land- 
vindinger, så  så  mange  kan 
få  glæde  af  det ...  Forfatter- 


ne er  alle  gode.  De  skriver 
alle,  så  man  kan  forstå  dem. 
De  stiller  alle  de  vanskelige 
spørgsmål,  der  egentlig  går 
ud  over,  hvad  videnskaben 
kan  tale  om.  De  spørgsmål, 
det  for  alvor  er  interessant 
at  beskæftige  sig  med«  (Finn 
Abrahamowitz,  21/12-96). 

Foredragsrækkens 
oprindelige  titel  »Viden- 
skaben -  Virkeligheden  - 
Mennesket«  blev  via  Ber- 
lingske Tidende  til 
»Videnskaben  og  Gud« 
endelig  til  DR  TVs 
meget  fængende  »Viden- 
skaben eller  Gud?«,  men 
hensigten  med  fore- 
dragsrækken var  ikke 
at  stille  videnskab  og 
Gud  op  mod  hinan- 
den, men  beskrive 
videnskabens  arbejde 
med  at  udforske 
områder,  hvor  svaret  i 
den  sidste  ende 
måske  bliver  Guds 
vilje  eller  Guds  hånd. 
Et  spændende  arbejde 
og  en  spændende  bog,  som 
måske  har  flyttet  dansker- 
nes ubevidste  holdning  lidt 
bort  fra  »Videnskab  eller 
Gud?«  hen  mod  »Videnskab 
og  Gud«,  bl.a.  takket  være 
to  medlemmer  af  Kirken, 
som  ikke  var  tilfredse  den 
uvidenskabelige  tro  på 
videnskaben. 

DR  TV  genudsender 
udsendelserne,  som  begyn- 
der her  i  marts  1997. 

Sv  Aage  Andersen  er 
rådgiver  i  biskoprådet  i 
Taastrup  Ward  i  Køben- 
havns Stav. 

